Veldskoen Shoes

Veldskoen Shoes ke letshwao la dieta le khamphani ya Afrika Borwa. E na le ntlo-kholo ya yona e Cape Town, profinseng ya Kapa Bophirimela e Afrika Boroa .

 Histori 
Veldskoen Shoes e thehilwe ka 2016 ke metswalle e leng Nick Dreyer le Ross Zondagh. Ka mora ho shebella mokete wa ho bula diolimpiki tsa Lehlabula tsa 2016 Rio de Janeiro , Brazil, bobedi ho dumelwa hore ha baa ka ba kgahlwa ke seo baatlelete ba Afrika Borwa ba neng ba se apere nakong ya mokete wa ho bula. Bobedi bona bo ile ba qala ho nahana hore na baatlelete ba ka be ba ile ba ntshwa ba apere  eng e ka beng e emetse Afrika Borwa . Ross Zondagh o ile a etsa tlhahiso ya  Para ya dieta ya letlalo la Veldskoen, hobane e ne e le dieta tsa Afrika Borwa tsa ditshwantsho leha Dreyer a ne a belaela kaha Veldskoen e ne e se e se fesheneng. Ka ho kopa motswalle Nic Lautof, setsebi sa ho bapatsa ka dijithale, ba ile ba qala ho qoqa ka mekgwa ya ho etsa hore seeta se kgahlehe, se be fesheneng le ho kopanya batho ba MaAforika Borwa . Sehlahiswa sa ho qetela e ne e le sa mofuta wa sole e mebala e kganyang le marapo tse emelang folaga ya Afrika Borwa le naha ya mookodi; e leng ponahalo ya letshwao la kgwebo la Veldskoen Shoes.  Lebitso Veldskoene le tswa ho Seafrikaans vel ("letlalo"), hamorao le kopantsoe le veldt ("field"), le skoene ("lieta"). Moralo wa bona ho dumeloa hore o theiloe hodima lieta tsa setso tsa Khoisan tse hlokometsweng ke bajaki bana mme di ile tsa amohelwa lekgolong la 17th ke bajaki ba pele ba Madache Afrika Borwa.

 Dimmaraka tsa mose ho maoatle 
Veldskoen Shoes e romela dihlahiswa dinaheng tse mashome a mararo le metso e mebedi (32) US , Australia le New Zealand Taiwan,  Chaena  , le naheng tsa  Nordic  Canada, Europe ho hle le dikarolong tse ding tsa Afrika . 

Disebediswa tsohle tsa Veldskoen Shoes di fumaneha sebakeng sa selehae, ho tswa dikgwebong tsa Afrika Borwa . Ho tloha letlalong ho ya kgweleng le dikarolong tsa rabara ya thermoplastic (TPR). Ka tsela e sa tobang Veldskoen Shoes e tshehetsa batho ba ka bang 1 000 ho pholletsa le difeme tse fapaneng tsa matlalo Afrika Borwa. Ka selemo sa 2019 rakgwebo Mark Cuban le motho a tummeng Ashton Kutcher ba ile ba tsetela karolo ya mashome a 50% kgwebong ya Veldskoen e ntjha ya US.  

Ka 2021 Veldskoen Shoes ya kgethwa ele seeta sa semmuso sa baatlelete ba Afrika Borwa dipapading tsa diolimpiki Tokyo ke Komiti ya Kopano ya Dipapadi ya Afrika Borwa le Komiti ya Diolimpiki tsa (SASCOC).  Ka 2020 Veldskoen Shoes e ile ya sebedisana le DHL ho hlahisa se seng sa mofuta wa seeta o ikgethileng se bitswang "Ratehang E mong le e mong" London . Ka Phuptjane 2023 Valor Hospitality Partners le Veldskoen Shoes ba ile ba thakgola leano la ho fana ka ditshebeletso ho Basebetsi ba bona ba dihotele ho pholletsa le United States.

 Dikgau 
2021 Veldskoen Shoes (Pty) Ltd e bile mohlodi sehlopheng sa dikgwebo tse nyane ho Dikgau tsa Aforika Borwa tsa AGOA tsa Thomello ya Selemo.  

Mehlodi